Publication: Magyar Közlöny
Issue: MK-2000-65 (Year: 2000, Number: 65)
Era: 1990-2004
Section: szóló 1997. évi CXXI. törvény (a továbbiakban: Btv.)
Paragraph Index: 1211

25. § (1) A Btv. 66. §-ának (1) bekezdése helyébe a következő rendelkezés lép: „(1) Az ellenőrző hatóság képviselői külön engedély és előzetes bejelentés nélkül jogosultak az ültetvényekben, illetve minden olyan telephelyen, amely a must és a bor előállítására, elhelyezésére, kezelésére, átvételére és forgalomba hozatalára szolgál, vagy arra alkalmas, hatósági ellenőrzést folytatni, mintát venni, a jogszabály által előírt nyilvántartásokat, jelentéseket, feljegyzéseket, a számadásokat és az egyéb iratokat megtekinteni, azokról másolatot igényelni vagy készíteni. Az ellenőrző hatóság képviselői az illetékes társszervek közreműködésével a szállítást végző jármű rakományát is ellenőrizhetik.”

Source: https://magyarkozlony.hu/hivatalos-lapok/565ecd1d182059a6fae3b93f55a7a48414baad4d/dokumentumok/b402248e93441f229383a9dacfd4f470081704b9/letoltes